THE BAIRNS AT THE WAR

O’ sic a nicht as I hae had


Nae mither ken’s but me,

There’s nocht but battles ben the room


And fights upon the sea.

There’s roar o’ cannons, beat o’ drums


And bagpipes skirling lood,

They’re chairgin’ at the hated Huns


Like some wild savage crood.

They’ve a spurkle and a beetle,


And the big knife for the breid,

They’re howling and they’re threatenin’


Tae kill each ither deid.

I whiles dash in and let them ken


They’re gaun a bit ower faur;

They tell me that its jist in fun


They’re playing at the war.

If war’s like yon I’ve seen the nicht


Guid help the men wha fecht;

Wee Rory and that snippet Tam


Are crying for their wecht.

Come on, ye pudden-heided Huns,


They shout tae Pate and Jock,

And ’fore I ken they’re at their throats


And hae them lie tae choke.

They struggle roon the table,


They tumble ower a chair,

The dishes on the shelf are shook


Wi’ thuds upon the flair

the caunle fa’s, the light ganga oot,


They canna see a stime;

That dacent wumman doon below


Chaps up the second time.

But they rive and tear at each ither,


And the noise they little heed,

then Tam stauns ower wee Jock and cries,


Anither German deid.

At length wi’ fechtin’ hard and sir


They settle doon at last,

Wee Rory, streeched upon the flair,


Is sleeping soun’ at last.

Pates’s sword, the kitchen poker,


Is lying by his side,

Anither weary warrior


That turned the battle’s tide.

Jock slips awa intae the press


Tae feenish up the jam,

While I’ve been busy spreading owre


The claes on weary Tam.

A mither whiles is sairly fashed


That fecht’s wi’ laddie weans;

But efter a’ there’s joy enough


Tae coonteract the pains.

Whit needs we grumble at the din


And steer o’ yae short ’oor,

’Tis love that wins the victory


Wi’ affections tae endure.

Duncan Mathieson, 38 Stirling Street, Renton

Lennox Herald, June 1916

LINES TO A DOG

Wi’ joyless he’rt I wander lane,

My dearest freen in life has gaen,

A mither for a lang-lost wean


Was ne’er sae sad;

I’ve lost a freen that’s caused me pain,


The best I had.

Lang years ago ’twas sent tae me,

Frae sodger comrades ower the sea,

An Indian dug wi’ pedigree


That spoke it weel;

Henceforth its maister wis tae be


A Rantin chiel.

I’ve seen the pick an’ ways o’ dugs—

Yer collies wi’ their cockit lugs,

Frae bluidhounds doon tae black-nosed pugs,


Great Dane’s an’ a’,

An’ thin, pat-lickin’ sterved humbugs


No worth a straw.

Jean can tae me when but a pup,

Wi’ tender care I brocht her up,

An’ mony a dainty bite and sup


I set her doon;

But sad mischance has filled her cup,

Alas!  too soon.

Ae day a murd’rous motor caur,

That smelt like ony cheap ceegaur,

Sped thro’ the toon an’ sent the glaur


Six fathoms high,

An’ left puir Jean, wi’ bruise an’ scaur,


Tae whine an’ die.

We picked her up frae aff the road,

A sairly mangled. lifeless load,

Wi’ tearfu’ e’e I cut a sod,


An’ laid her in,

Upon a fancy-painted brod,


These lines abune—

EPITAPH
Here lies a dug, yin o’ the best,

Nae he’rt e’er beat in human breast

That stood sae lang an’ weel the test


O’ frien’ship’s tie;

But death has conquered, Jean at rest,


aAuld frien’,Guid-bye!

Duncan Mathieson, 38 Stirling Street, Renton

Lennox Herald, September 1907.

IN MEMORY OF PETER CAMPBELL

Auld Rantin noo has lost her chief,

To-day she hings her heid in grief,

For him wha shone in bold relief


Abune them a’;

Death snatched the king, like wary thief,


O’ Scotch fitba’.

A sportsman born, a sportsman bred,

fame roon his name her halo shed,

Her mantle o’er him she has spread


For victories won;

His memory honour, now he’s dead,


His race is run.

Auld Scotia, thou had chiefs of yore,

That fought to fame thro’ fields of gore;

But Campbell, thou hast triumphed o’er


Thy doughty foes,

Thy methods taught men how to score


Apart from blows.

Eternal peace and rest be thine,

Long will thy name with lustre shine,

An honour to the ablest line


Of Scotland’s best;

Thy trophies thou must now resign


For well-won rest.

Duncan Mathieson, 38 Stirling Street, Renton

Dumbarton Herald, June, 1908.

A PLEA FOR LOCH LOMOND

Ah, woe is me, that I should speak,

Wi’ teardrops tricklin’ doon my cheek—

They haena dried for owre a week—


Wi’ wrath an’ indignation;

I feel I could some vengeance wreak,


Tae calm my sair vexation.

Oor bonnie lake, o’ lakes the queen,

How dear to us thy matchless scene,

We’ll see thee noo wi’ different e’en


An’ lessened pride;

In solitude thy banks sae green


Will kiss thy tide.

Maun we submit to this disgrace,

Proud children of a freeborn race?

Has freedom died an’ left nae trace


O’ that proud spirit

Auld Scotia’s martyrs did embrace


An’ did inherit?

Na, na, it never, canna be,

We maunna let that spirit dee,

That dared sae muckle to be free,


All odds defying;

Again we’ll dare, again we’ll flee


Oor rampant lion.

O for the heart o’ that bold man

Who roamed thy hills as freeman can,

Thy tow’ring crags he dared to scan


An’ made his hame;

Where a’ usurpers cowered an’ ran,


To hear his name.

But times an’ ways are chang’d sin’ then,

Since Rab was king on Lomond’s ben,

A braid claymore wis aye the pen


That signed a’ deeds,

Nae lordly mandate barred it, when


It cloored their heids.

But ere we tak oor last adieu,

There’s something yet to dare an’ do;

Fair Lomond, thou’ll be kept in view


An’ weel in sight,

Let every Scotsman leal and true


Defend his right.

The right to claim oor Queen o’ Lakes,

The glory o’ the Land o’ Cakes,

The right that in each bosom wakes


The freeman’s fire;

When Scotland’s sons that right forsake,


Dear Freedom’s claims expire.

Duncan Mathieson, 38 Stirling Street, Renton.

Dumbarton Herald, August, 1911.

LEVENVALE

Whit needs we rin tae ither climes


In search o’ scenic pleasures,

For themes tae fill poetic rhymes


That rin tae time and measure;

While beauties lie on every side


And sights that never fail

tae spread the fame baith far and wide


O’ Bonnie Levenvale.

It nestles tween the rocky sides


O’ Longcrags and Carman,

The scenes aroon whaur Leven glides


Must glad the eyes that scan

The stately bowers that nod and sway


Where happy lovers stroll,

That feel within at Evenin’ grey


The rapture of the soul.

Frae whaur Dunbritton’s Castle rock


Stands sentinel oer the Clyde,

To where Loch Lomond’s towering Ben


Looks oer the valley wide—

Fair nature with unstinted hand


Has graced the matchless scene,

With mountains rising proud and grand


Her lake, the Scottish Queen.

Long centuries have rolled away


since first that grim old rock

Looked down on Cæsars pennons gay


As if his might to mock.

That battle scarred old veteran stands


Still grim and stout to-day

When Romans, Danes, and Saxon bands


Have long since passed away.

Farewell, dear shades of other days,


Your strife and mighty deeds

I ne’er could sing thy meed of praise


My fancy onward speeds.

The wind has sung thro’ centuries long


Its ceaseless requiem o’er

The graves where lie the brave and strong


By Clutha’s rugged shore.

Dear scenes again I turn to thee


Thy magic power instills

My sweetest thoughts when poesy


Has drawn me to thy hills;

Where freshening breezes waved the heath


Thro’ langorous summer days,

While spreading beauties far beneath


Inspired my humble lays.

When winter tempests raging loud


Here sweeping oer Carman,

In fancy, warlike, stern, proud


I’ve seen the plaided clan;

The pibroch, and the wild haloo,


Rose in the midnight air,

And echoed back to bleak Ross-dhu


Oer Leven valley fair.

No more the pipe and slogan rings


Upon the midnight air,

The gathering twilight only brings


Some happy loving pair;

That careless climbs the upland steep


And marks the tender flowers

Whose petals close and nod in sleep


Thro’ long and silent hours.

Duncan Mathieson, 38 Stirling Street, Renton.

Dumbarton Herald, April, 1914.

RENTON GLEN CONCERT

Sweet music rings oot frae yon bonnie wee glen,


Deep hid in the he’rt o’ the hills;

The sangs o’ auld Scotland are soondin’ as sweet


As the sang o’ the burnies an’ rills

That wimple alang whaur the gowd o’ the broom


Blooms fair in the simmer to see,

An’ floorets come forth wi’ their welcoming smile,


To brighten the glen an’ the lea.

Oor he’rts are aglow as we list to the sangs


Oor mithers sang tae us when bairns,

In notes saft an’ low as the croon o’ the win’


That sighs owre the mairs an’ the cairns.

They keep us in min’ o’ brace deeds that were dune


Lang, lang e’er our journey began,

Sae jist for langsyne we will keep them in min’


On oor ain bonnie Braes o’ Carman.

O’ lang may the braw kilted laddies be spared,


We’ll welcome them aye when they come,

Oor he’rts an’ oor spirits are roused when we hear


The skirl o’ the pipe and the drum.

The pibroch that fires the true he’rt o’ the Scot,


To batlle led many a clan,

Their deeds let us sing and their praises still ring,


On oor ain bonnie Braes o’ Carman.

Duncan Mathieson, 38 Stirling Street, Renton.

Dumbarton Herald, June, 1914.

LADS O’ THE SHIRE

Come, Teuton and Hun,

With gas, shell, and gun,


And every device born of hell,

Our lads will be there,

To do and to dare,


With spirits you never can quell.

For the glory and pride

O’ Leven and Clyde


No braver we ask or require,

To the last tatter’d rag

They have stood by the flag,


Our braw kilted lads o’ the shire.

Let them poison and slay

In their treacherous way,


They never shall falter and quail;

You will stagger and reel

At the point of our steel


And the Sons of the Rock and the Vale.

Like true, loyal sons

They have stood by their guns,


Unheeding destruction and fire;

Their record can tell

How they fought, how they fell,


Our braw kilted lads o’ the shire.

Let us toast the brave men

Of the mountain and glen,


Who died in defence of our isle,

New glory and fame

Will shine round their name


To honour, each gallant Argyll.

Let us sing them aloud,

Their country is proud


To toast them still higher and higher,

And we’ll let the world know,

When their record we show,


That we’re proud o’ the lads o’ the shire

Duncan Mathieson, 38 Stirling Street, Renton.

Dumbarton Herald, June, 1915.

A GREETING TO TOMMY AND JACK

To-night the bells will peal a merry chime,


Bringing new joy and tidings full of cheer;

To-night brave lads in many a distant clime


Will lonely sigh and drop the silent tear.

The old-time greeting in the dear old land,


Shall be to them a memory of the past,

But we who grasp each other by the hand,


Bill keep them in remembrance till the last.

A Guid New Year to every Tommy true,


Who fights beneath the banner of the brave;

A Guid New Year to every Jack in blue,


Who fearless rides, a monarch of the wave.

May peace with honour to the land return,


Where patriots dwell and bask in freedom’s light,

And through the ages may her lamp still burn,


With God and justice to defend the right.

Duncan Mathieson, 38 Stirling Street, Renton.

Dumbarton Herald, January, 1916.

THE DRUMS OF THE GALLANT ARGYLLS

Let us boast the auld land, let us toast the auld land,

And its brave heilan’ laddies sae braw,

They come frae the mountain, the valley and glen,

To be marshalled and hurried awa.

Beneath the auld flag they are taking their stand,

A flag no dishonour defiles,

They are marching to-day, in their battle array,

To the drums of the gallant Argylls.

Let us fight for the land, and unite for the land,

Nae tyrant can ever subdue,

The bond that unites her to liberty’s cause,

Oppression can never undo.

Like their fathers of yore, they’ll be to the fore,

And march o’er the long dreary miles;

With the bound of the roe they will leap on the foe,

To the drums of the gallant Argylls.

Let us raise for the land, all our praise for the land,

that gives of her bravest and best,

Upholding the honour of Country and King,

While defending the weak and oppressed.

For the sighs and the tears, the hopes and the fears,

They’ll return to caresses and smiles.

And to cheers long and loud, they’ll be stepping so proud

To the drums of the gallant Argylls.

Duncan Mathieson, 38 Stirling Street, Renton.

Dumbarton Herald, December, 1914.

FREEDOM’S CALL

Have you seen your country’s honour’d list,


The list of the noble dead,

They sleep to-night where the stars look down


In silence overhead.

And some are nursed by tender hands,


To save the spark of life

that will speed them again to the thinned-out ranks,


And war’s unending strife.

Come, lads, your country needs you,


Let it be no vain appeal,

Away with the goad of the conscript,


When we fight for Britain’s weal.

Let us strike with the force of freemen,


The craven-hearted foe

Can ne’er withstand its might and power


When freedom strikes the blow.

The call goes forth to the north and south,


It goes to the east and west,

And well has the call been answered


By our noblest and our best.

The pride of a world-wide Empire


Responds to their country’s call,

For the cause that is sacred to Freedom


’Tis freemen must save it, or fall.

Duncan Mathieson, 38 Stirling Street, Renton.

Dumbarton Herald, November, 1914.

LINES TO THE MEMORY

OF

MRS ELIZABETH GRAHAM HARTLEY

At last we breathe a long adieu,


A long and lasting sad farewell;

The songs we loved have died with you,


And gathering tears our grief will tell.

Thy well-loved harp is laid aside


That rang sweet music from each chord,

It’s lingering notes shall ling abide


Tho’ thou art stricken ’neath death’s sword.

’Twas death at first did thee inspire


To sing in melancholy strain

A requiem o’er the funeral pyre


That hid from thee dear sisters twain.

In grief thou first invoked the muse


To help thee tell thy piteous tale;

Thy harp since then did ne’er refuse


To ring sweet notes thro’ Levenvale.

Tho’ fate has rung the curtain down


That takes thee from this earthly scene,

Thy task has won a fair renown


To keep thy name and memory green.

A balm to care, thy tender strain


Will oft our weary hearts uplift;

Since she had learned to soothe one pain


We thank the Power who gave the gift.

Duncan Mathieson, 38 Stirling Street, Renton.

Dumbarton Herald, August, 1914.

JIMSTON ON THE DAM

I wisna born in Rantin,


Whaur the Leven sweet doth glide,

My native town is Blantyre


On the bonnie banks o’ Clyde,

Whaur African explorers


An’ goalkeepers are nae sham,

But never yin o’ them e’er hear


O’ Jimston on the Dam.

But whaur is Jimston onywey?


Maist folks will want tae ken;

There’s yin wad hae us fain believe


It’s up against the Ben;

Whaur Lomond’s waters sparkle bright,


An’ smile through simmer’s calm,

Faur, faur frae that Arcadia


Ca’ed Jimston on the Dam.

I’ve heard o’ Stockton on the Tees,


Newcastle on the Tyne,

We ken o’ Glesca on the Clyde


An’ Bingen on the Rhine

The Vale is famed for jeely,


Carvie stauns for Jimston jam,

But tae mak it soun mair classic,


Ca’ it Jimston on the Dam.

If oot in search o beauty spots,


First see the Cannon Raw,

Whaur thro’ the broken peens o’ gless


The summer breezes blaw,

Whaur stately piles o’ midden heaps,


As ticht as hauns can jamb,

Look owre the classic bullyvards


O’ Jimston on the Dam.

Its ancient line o’ claes-poles


Is a feature o’ the scene,

Tho’ black th’ noo, I’ve heard it said


They yince were pented green

Rich odours rise frae ruined styes,


Like fast decaying ham,

That blends wi’ ozone floating doon


Frae Jimston on the Dam.

There wis yae man amangst ye,


King o’ the dyeing trade,

Wis made a knight an’ honoured


For the speaches that he made.

His orations were as powerfu’


As the bleatings o’ a lamb,

He wis tap an’ bottom, back an’ front,


O’ Jimston on the Dam.

When the King can through the Rantin,


We had oor flag unfurled,

It let him ken that yince we were


The champions o’ the world.

He kens aboot the Monument,


He kens o’ Smollett’s fame,

An’ he raised his hat in passing


Tae dae honour tae the name.

I think His Gracious Majesty saw there’s little sham,

’Boot the things we dae in Rantin, faur frae Jimston on the Dam.

Duncan Mathieson, 38 Stirling Street, Renton.

Dumbarton Herald, July, 1914.

IN MEMORIAM

Of Alexander McDougall, who nobly sacrificed his life to save a little child from drowning in the River Leven at Alexandria.

He was only a humble toiler,


Fighting his way through life,

Dear to his little children,


Dear to his loving wife;

Toiling with heart and courage,


Cheerily plodding along,

Sharing the daily burden


Of the factory’s busy throng.

He was only a fellow-workman,


Loved by his fellow-men,

With a love beyond our telling,


Too deep for voice or pen.

His life was a noble effort


Of courage, thought and zeal,

Playing his part with his fellows


To aid in a brother’s weal.

The battlefield has glory


For the soldier in the fight,

The world has fame and laurels


For the men of strength and might;

But what of its glory and laurels?


No king has ever smiled

On one more truly great than he


Who died to save a child.

His noble deed enshrines him


In the hearts of fellow-men,

His act of valour shall outlive


The praise of word or pen.

Our tears are for the hapless few


Who loved him as their life,

But he shall be remembered


As a hero in the strife.

Duncan Mathieson, 38 Stirling Street, Renton.

Dumbarton Herald, November, 1912.

Herald, November, 1912.

